2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

-   บริษัท เวิร์คพอยท์ เอ็นเทอร์เทนเมนท์ จำกัด (มหาชน) (“เวิร์คพอยท์” หรือ “บริษัทฯ”)
    ก่อตั้งเมื่อวันที่ 11 กันยายน 2532 โดย นายปัญญา นิรันดร์กุล และ นายประภาส ชลศรานนท์
    มีวัตถุประสงค์เพื่อสร้างสรรค์ผลงานบันเทิงทางโทรทัศน์และสื่อต่างๆ ด้วยทุนจดทะเบียนเริ่มต้น
    2 ล้านบาท โดยรายการโทรทัศน์รายการแรกของบริษัทฯคือ เวทีทอง
    ซึ่งได้รับความนิยมอย่างสูงและนับเป็นก้าวแรกของบริษัทฯในธุรกิจผลิตรายการโทรทัศน์ จากนั้น
    บริษัทฯได้ผลิตรายการโทรทัศน์ต่างๆมากมาย ผลงานที่ผ่านมาของบริษัทฯ ได้แก่ คู่ทรหด
    ละครแห่งชีวิต กามเทพผิดคิว บ้านแห่งความรัก ชมรมขนหัวลุก 7-7-49 แฟนตาซีมีหาง
    ใครผิดยกมือขึ้น ศุกร์กันเถอะเรา และเถ้าแก่ใหญ่ เป็นต้น ในปี 2549
    บริษัทฯมีรายการที่ออกอากาศทางโทรทัศน์จำนวน 18 รายการ นำเสนอในหลากหลายรูปแบบ
    อาทิ ควิซโชว์ เกมโชว์ ซิทคอม ละคร วาไรตี้ รายการเด็ก รายการวัฒนธรรม
    และเรียลลิตี้เกมโชว์ ออกอากาศทางสถานีโทรทัศน์ช่อง 3 ช่อง 5 ช่อง 7และช่อง 9 ได้แก่
    รายการเวทีทอง ชิงร้อยชิงล้าน ชิงร้อยชิงล้านวันหยุด ระเบิดเถิดเทิง แฟนพันธุ์แท้
    เกมทศกัณฐ์จำแลง เกมทศกัณฐ์เด็ก ละครโคกคูนตระกูลไข่ ชัยบดินทร์โชว์ คุณพระช่วย
    ชิงช้าสวรรค์ กล่องดำ สู้เพื่อแม่ ครัวตัวเอ้ เอเชี่ยนบล็อก หม่ำโชว์ อัจฉริยะข้ามคืน
    และเวิล์ดคัพมาเนียซึ่งเป็นรายการที่ออกอากาศช่วงการแข่งขันฟุตบอลโลก
    ละครเทิดพระเกียรติเนื่องในวันพระราชสมภพในสมเด็จพระนางเจ้าพระบรมราชินีนาถ
    “ละครชัยชนะของแม่” สารคดีน้ำคือชีวิต และภาพยนตร์ โหน่งเท่งนักเลงภูเขาทอง

-   บริษัทย่อยในเครือของบริษัทฯ ที่ลงทุนเอง 100% มีดังนี้

-   บริษัทเวิร์คพอยท์ พับลิชชิ่งจำกัด ดำเนินธุรกิจสื่อสิ่งพิมพ์ ผลิตนิตยสารรายเดือน 2 ปก คือ
    “นิตยสารแก้จน” เป็นนิตยสารสำหรับแนะนำอาชีพต่างๆ และ “นิตยสารสารกระตุ้น”
    เป็นนิตยสารรายเดือนที่มีเนื้อหาที่ทำให้เกิดแรงบันดาลใจ
    ในส่วนของพ็อคเก็ตบุ๊คที่วางจำหน่ายในปี 2549 มีจำนวน 11 ปก ซึ่งรวมทั้งหมดบริษัทฯ
    มีพ็อคเก็ตบุ๊ควางจำหน่ายแล้วรวม 63 ปก

-   บริษัทหัวฟิล์ม ท้ายฟิล์ม จำกัด ดำเนินธุรกิจผลิตภาพยนตร์ รับจ้างสร้างภาพยนตร์บู้ตลกเรื่อง
    “โหน่ง-เท่ง นักเลงภูเขาทอง” เริ่มฉายตามโรงภาพยนตร์เมื่อปลายเดือนมีนาคม 2549
    และได้รับจ้างสร้างภาพยนตร์ที่จะออกฉายในปี 2550 จำนวน 2 เรื่อง คือ
    เท่งโหน่งคนมาหาเฮีย และ หม่ำเดียวหัวเหลี่ยมหัวแหลม

-   บริษัทย่อยในเครือของบริษัทฯ ที่ร่วมลงทุนในสัดส่วนร้อยละ 60 มีดังนี้

-   บริษัท คำพอดี จำกัด ดำเนินธุรกิจผลิตรายการโทรทัศน์ เช่น รายการโซฟา อเวย์, รายการ
    ซิกส์เซ้นส์ รับจ้างผลิตละครเทิดพระเกียรติ “ชัยชนะของแม่”

-   บริษัท บ้านอิทธิฤทธิ์ จำกัด ดำเนินธุรกิจผลิตหรือตัดต่อภาพเคลื่อนไหว (Animation) เช่น
    การ์ตูน ภาพยนตร์, โฆษณา และ รายการโทรทัศน์

-   บริษัท บั้งไฟสตูดิโอ จำกัด ดำเนินธุรกิจผลิตรายการโทรทัศน์ รายการหม่ำโชว์

-   บริษัท โต๊ะกลมโทรทัศน์ จำกัด ดำเนินธุรกิจผลิตรายการโทรทัศน์ รายการเอเชี่ยนบล็อก
    และรับจ้างผลิตละครซิทคอม เรื่อง หมอสามชั้น รายการใหม่ เช่น
    รายการโทรทัศน์แม่บ้านมหัศจรรย์ และละครซิทคอมบ้านผีเพี้ยน จะออกอากาศในเดือนมีนาคม
    2550 นี้

-   บริษัท กราว จำกัด ดำเนินธุรกิจบันทึกเสียงร้องเพลง บันทึกเสียงละคร บันทึกเสียงภาพยนตร์
    และโฆษณา รวมถึงการบันทึกเสียงพากย์ ซึ่งเริ่มเปิดดำเนินการเมื่อไตรมาสที่ 4 ของปี 2549

    บริษัทฯได้ลงทุนทำธุรกิจที่เกี่ยวเนื่องกันเพื่อประโยชน์ในการขยายธุรกิจของบริษัทฯ
    ซึ่งการลงทุนในบริษัทดังกล่าวข้างต้นนั้นเป็นการร่วมทุนกับบุคคลากรที่มีความสามารถและเป็นที่ยอมรับ
    ซึ่งบริษัทฯ มีความมั่นใจว่าจะประสบความสำเร็จเป็นอย่างดี
    และจะช่วยขยายฐานรายได้และกำไรของบริษัทฯ ให้เพิ่มมากขึ้น

ความเป็นมาและพัฒนาการที่สำคัญของบริษัทฯ

-   ปี 2546

    -   เพิ่มทุนจดทะเบียนจาก 2 ล้านบาท เป็น 160 ล้านบาท แก่ผู้ถือหุ้นเดิม

    -   ลงทุนใน บริษัทเวิร์คพอยท์ พับลิชชิ่ง จำกัด เพื่อดำเนินธุรกิจสิ่งพิมพ์
        วางแผงนิตยสารแก้จนฉบับแรกในเดือนธันวาคม

    -   จำหน่ายเงินลงทุนในบริษัทย่อยที่ไม่มีการดำเนินงานแล้ว ได้แก่ บริษัท ช็อปพอยท์
        เอ็นเตอร์ไพร์ส จำกัด และบริษัท บาราเกา บางกอก จำกัด ทั้งจำนวน โดยบริษัทฯ
        ไม่มีภาระผูกพันคงค้าง

-   ปี 2547

-   จดทะเบียนแปรสภาพเป็นบริษัทมหาชนจำกัด และเปลี่ยนแปลงมูลค่าหุ้นที่ตราไว้จากหุ้นละ 100
    บาท เป็นหุ้นละ 1 บาท

    -   ปี 2548

-   ลงทุนในบริษัท คำพอดี จำกัด 60% เพื่อดำเนินธุรกิจผลิตรายการโทรทัศน์

-   ลงทุนในบริษัท บ้านอิทธิฤทธิ์ จำกัด 60% เพื่อดำเนินธุรกิจผลิตและตัดต่อภาพเคลื่อนไหว
    (Animation)

-   ลงทุนในบริษัท บั้งไฟสตูดิโอ จำกัด 60% เพื่อดำเนินธุรกิจผลิตรายการโทรทัศน์

-   ลงทุนในบริษัท หัวฟิล์มท้ายฟิล์ม จำกัด 100% เพื่อดำเนินธุรกิจผลิตภาพยนตร์

-   ลงทุนในบริษัท โต๊ะกลมโทรทัศน์ จำกัด 60% เพื่อดำเนินธุรกิจผลิตรายการโทรทัศน์

-   ร่วมลงทุนกับบริษัท สหมงคลฟิล์ม อินเตอร์เนชั่นแนล จำกัด ผลิตภาพยนตร์ โหน่งเท่ง
    นักเลงภูเขาทอง ในสัดส่วน 50:50

    -   ปี 2549

-   นิตยสาร สารกระตุ้น เป็นนิตยสารรายเดือน เริ่มวางจำหน่ายฉบับแรกเดือนมกราคม

-   ภาพยนตร์ โหน่งเท่ง นักเลงภูเขาทอง ออกฉายในโรงภาพยนตร์ปลายเดือนมีนาคม

-   รายการโคกคูนตระกูลไข่ เปลี่ยนเวลาออกอากาศจากทุกวันเสาร์เวลา 14.00น.-14.45น.
    ช่อง 3 เป็นออกอากาศทุกวันเสาร์ เวลา 22.00น.-22.45น. ช่อง 5

-   รายการเวทีทอง เปลี่ยนเวลาออกอากาศจากทุกวันเสาร์เวลา 22.00น.-23.00น. ช่อง 5
    มาเป็นทุกวันเสาร์เวลา 14.00น-15.00น. ช่อง 5

-   รายการซิกส์เซ้นส์ เปลี่ยนเป็นรายการเอเชี่ยนบล็อก ออกอากาศช่อง 5 ทุกวันพุธ เวลา
    23.30น.-24.00น.และสิ้นสุดการออกอากาศเมื่อสิ้นปี 2549

-   ร่วมลงทุนกับ “มติชน” ผลิตรายการ เวิล์ดคัพมาเนีย ในช่วงการแข่งขันฟุตบอลโลก 2006

-   บริษัทฯ ร่วมกับสำนักงานอัยการสูงสุด
    นำมิวสิควิดีโอทนายแผ่นดินขึ้นทูลเกล้าทูลกระหม่อมถวายสมเด็จพระเจ้าอยู่หัว
    เพื่อโปรดเกล้าพระราชทานให้เป็นเพลงประจำของสถาบันสำนักงานอัยการสูงสุด

-   เริ่มออกอากาศรายการ “อัจฉริยะข้ามคืน” เมื่อเดือนกรกฎาคม

-   บริษัท โต๊ะกลมโทรทัศน์ จำกัด ซึ่งเป็นบริษัทในเครือ รับจ้างผลิตละครซิทคอม “หมอสามชั้น”
    ให้ช่อง 7

-   ออกอากาศรายการพิเศษวันแม่แห่งชาติ ละคร “ชัยชนะของแม่” เพื่อเทิดพระเกียรติ
    สมเด็จพระนางเจ้าฯ พระบรมราชินีนาถ

-   ย้ายสำนักงานใหญ่มาที่จังหวัดปทุมธานีเดือนธันวาคม

-   เวิร์คพอยท์ฯ ร่วมกับ บมจ.ปูนซีเมนต์ไทย ผลิตสารคดีดนตรีเล่าเรื่องชุด
    “น้ำคือชีวิต”เพื่อร่วมเฉลิมฉลองเนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ
    60 ปี

-   ลงทุนในบริษัท กราว จำกัด สัดส่วน 60% ดำเนินธุรกิจประเภทบันทึกเสียงร้องเพลง,
    เสียงละคร, เสียงภาพยนตร์ และโฆษณา รวมถึงบันทึกเสียงพากย์ ในเดือนธันวาคม

-   รางวัลที่ได้รับในปี 2549

    -   ASIAN TELEVISION AWARD 2006

  - รางวัล WINNER ประเภท BEST CHILDREN’S PROGRAMME รายการทศกัณฐ์เด็ก

  - รางวัล WINNER ประเภท BEST ENTERTAINMENT PRESENTER คุณปัญญา นิรันดร์กุล

  รายการทศกัณฐ์เด็ก

  - รางวัล HIGHLY COMMENDED ประเภท BEST GAME OR QUIZ PROGRAMME

  รายการแฟนพันธุ์แท้

  - รางวัล HIGHLY COMMENDED ประเภท BEST REALITY PROGRAMME

  รายการอัจฉริยะข้ามคืน

  - รางวัล RUNNER UP ประเภท BEST CHILDREN’S PROGRAMME

  รายการสู้เพื่อแม่

-   รางวัลพระสุรัสวดี 2549 ภาพยนตร์โหน่ง เท่ง นักเลงภูเขาทอง

  - กำกับศิลป์ยอดเยี่ยม

  - แต่งหน้าและทำผมยอดเยี่ยม

  - ภาพยนตร์ส่งเสริมและสร้างสรรค์วัฒนธรรมไทยแห่งปี

-   รางวัล TOP AWARD 2006 จัดโดยนิตยสารทีวีพูล

-   ประเภทเกมโชว์ยอดเยี่ยม รายการอัจฉริยะข้ามคืน

-   ประเภทพิธีกรยอดเยี่ยม คุณปัญญา นิรันดร์กุล รายการแฟนพันธุ์แท้

    -   รางวัลโทรทัศน์ทองคำ ครั้งที่ 21

-   รางวัลรายการเด็กและเยาวชนดีเด่น รายการเกมทศกัณฐ์เด็ก

-   รางวัลรายการเกมโชว์ดีเด่น รายการอัจฉริยะข้ามคืน

-   รางวัลรายการครอบครัวดีเด่น รายการสู้เพื่อแม่

    -   รางวัลผลงานบันเทิงยอดเยี่ยมประจำปี 2549 STAR ENTERTAINMENT AWARDS 2006

-   สาขาภาพยนตร์ รางวัลออกแบบฉากยอดเยี่ยม ศรีรุ้ง กิจเดช
    ภาพยนตร์เรื่องโหน่งเท่งนักเลงภูเขาทอง

-   สาขาโทรทัศน์ รางวัลรายการส่งเสริมสถาบันครอบครัวยอดเยี่ยม รายการสู้เพื่อแม่

-   สาขาโทรทัศน์ รางวัลรายการส่งเสริมศิลปวัฒนธรรมยอดเยี่ยม รายการคุณพระช่วย

-   สาขาโทรทัศน์ รางวัลรายการเกมโชว์ยอดเยี่ยม รายการอัจฉริยะข้ามคืน

    -   รางวัลรายการเกมโชว์ดีเด่น จัดโดยสมาคมนักข่าวบันเทิง รายการแฟนพันธุ์แท้

    -   รางวัลสื่อมวลชนดีเด่นประเภทรายการโทรทัศน์ จัดโดยสื่อมวลชนคาทอลิกประเทศไทย

-   รายการพิเศษวันแม่ชุด “ชัยชนะของแม่”

-   รายการคุณพระช่วย

    -   ปี 2550

-   รายการแฟนพันธุ์แท้ได้เวลาออกอากาศเพิ่มเป็น 120 นาที

-   ออกอากาศรายการใหม่ “มหานคร” ช่อง 7 ทุกวันอังคาร เวลา 22.30น.-24.30น.

-   ออกอากาศรายการใหม่ “ตู้ซ่อนเงิน” ช่อง 5 แทนรายการ “เวทีทอง”

-   ออกอากาศรายการใหม่ “สงครามเท้าไฟ” ช่อง 5 แทนรายการ “ครัวตัวเอ้”

-   ออกอากาศรายการใหม่ “แม่บ้านมหัศจรรย์” ช่อง 5 ทุกวันจันทร์-อังคาร เวลา 17.30น.
    ใช้เวลาของรายการ “สู้เพื่อแม่สะพายเป้” เปลี่ยนเป็นออกอากาศทุกวันพุธ-พฤหัส-ศุกร์ เวลา
    17.30น.-18.00น.

-   ปลายเดือนมีนาคม บริษัท เวิร์คพอยท์ พับลิชชิ่ง จำกัด
    ย้ายสำนักงานมาอยู่ที่สำนักงานใหญ่ของบริษัทฯ

-   ภาพยนตร์ เท่งโหน่ง คนมาหาเฮีย ออกฉายประมาณไตรมาสที่ 2

-   ภาพยนตร์ หม่ำเดียว หัวเหลี่ยมหัวแหลม ออกฉายประมาณไตรมาสที่ 4

2.2 ภาพรวมการประกอบธุรกิจของบริษัทและบริษัทย่อย

บริษัทฯดำเนินธุรกิจหลักในการผลิตรายการโทรทัศน์โดยซื้อเวลาจากทางสถานีเพื่อออกอากาศรายการโทรทัศน์และขายโฆษณา
โดยมีนโยบายเพื่อนำเสนอรายการโทรทัศน์ที่ให้ทั้งสาระและความบันเทิงแก่ผู้ชมรายการโทรทัศน์
ปัจจุบัน บริษัทฯได้ดำเนินธุรกิจเป็นระยะเวลา 18 ปี
โดยแต่ละรายการโทรทัศน์ของบริษัทฯประสบความสำเร็จซึ่งสามารถวัดได้จากรางวัลต่างๆที่ได้รับและยอดการขายโฆษณาที่สม่ำเสมอของบริษัทฯ
ทำให้บริษัทฯได้รับการยอมรับว่าเป็นผู้ผลิตรายการโทรทัศน์ระดับแนวหน้าของประเทศไทย
รางวัลต่างๆที่บริษัทฯได้รับจากสถาบันทั้งในและต่างประเทศยังเป็นเครื่องยืนยันความสำเร็จของบริษัทฯและยืนยันคุณภาพของรายการโทรทัศน์ของบริษัทฯได้เป็นอย่างดี
ดังที่ได้กล่าวมาแล้วข้างต้น ซึ่งนับเป็นความภาคภูมิใจอย่างยิ่ง

ผลงานที่ผ่านมาของบริษัทในเครือ

-   บริษัท คำพอดี จำกัด รับจ้างผลิตรายการพิเศษละครแม่ชุด “ชัยชนะของแม่”

-   บริษัท บั้งไฟสตูดิโอ จำกัด ผลิตรายการหม่ำโชว์

-   บริษัท โต๊ะกลม โทรทัศน์ จำกัด รับจ้างผลิตรายการเอเชี่ยนบล็อก และ
    รับจ้างผลิตละครหมอสามชั้น

-   ธุรกิจสื่อสิ่งพิมพ์ ของบริษัท เวิร์คพอยท์ พับลิชชิ่ง จำกัด ผลิตและจำหน่ายนิตยสารแก้จน
    เป็นนิตยสารฉบับแรกของบริษัท มีเนื้อหาสาระเกี่ยวกับการแนะนำอาชีพต่างๆ ที่น่าสนใจ
    แปลกใหม่ ให้ผู้อ่านได้ความรู้และแนวทางในการประกอบอาชีพ ในปี 2549
    ผลิตและจำหน่ายนิตยสารรายเดือน “สารกระตุ้น” ฉบับแรกเดือนมกราคม 2549
    เป็นนิตยสารที่นำเสนอเรื่องราวที่กระตุ้นให้เกิดความคิดสร้างสรรค์
    เป็นแรงจูงใจให้ผู้อ่านกล้าคิดกล้าทำในสิ่งที่อยากนำเสนอที่เป็นประโยชน์
    ในส่วนของพ็อคเก็ตบุ๊ค ในปี 2549 มีพ็อคเก็ตบุ๊ควางจำหน่าย 11 ปก
    ซึ่งรวมทั้งหมดตั้งแต่เริ่มเปิดบริษัทฯ มีพ็อคเก็ตบุ๊คทั้งหมด 63 ปก
    พ็อคเก็ตบุ๊คที่ทำรายได้มากที่สุดในปี 2549 คือพ็อคเก็ตบุ๊คของ คุณประภาส ชลศรานนท์
    “แมงกะพรุนถนัดซ้าย, ขอชื่อสุธีสามสี่ชาติ” และ พ็อคเก็ตบุ๊คของน้องเดียว เจ้าหนูทศกัณฐ์
    ซึ่งภายใน 1 ปี มีพ็อคเก็ตบุ๊คของน้องเดียวออกถึง 2 ปกด้วยกัน คือ “น้องเดียว
    เจ้าหนูทศกัณฐ์ และ น้องเดียว Reality Show”

  - ธุรกิจผลิตและตัดต่อภาพเคลื่อนไหว (Animation) ดำเนินงานโดย บริษัท บ้านอิทธิฤทธิ์
  จำกัด รับจ้างผลิตและตัดต่อภาพเคลื่อนไหวด้วยระบบคอมพิวเตอร์
  ผลงานในปีนี้ของบ้านอิทธิฤทธิ์ส่วนใหญ่จะเป็นผลงานทางด้านการผลิตคอมพิวเตอร์กราฟฟิกให้กับภาพยนตร์หลายเรื่อง
  เช่น โหน่งเท่งนักเลงภูเขาทอง คนไฟบิน ต้มยำกุ้ง มนุษย์เหล็กไหล สามารถดูผลงานของ
  บ้านอิทธิฤทธิ์ ได้จาก www.ittirit.com

  - ธุรกิจรับจ้างผลิตภาพยนตร์ ดำเนินงานโดยบริษัท หัวฟิล์มท้ายฟิล์ม
  จำกัดได้รับการว่าจ้างผลิตภาพยนตร์เรื่องแรกคือ “โหน่ง เท่ง นักเลง ภูเขาทอง”
  โดยการร่วมลงทุนสร้างระหว่าง บริษัท เวิร์คพอยท์ เอ็นเทอร์เทนเมนท์ จำกัด (มหาชน) และ
  บริษัท สหมงคลฟิล์ม อินเตอร์เนชั่นแนล จำกัด ในสัดส่วน 50:50
  ซึ่งประสบความสำเร็จและได้รับการตอบรับเป็นอย่างดี

_ปัจจุบัน บริษัทฯ มีโครงสร้างการถือหุ้นในบริษัทย่อย ดังนี้

2.3 โครงสร้างรายได้

หน่วย : พันบาท

  ----------------------------- --------- -------- ----------- -------- ---------- --------
  รายได้                         2547      สัดส่วน    2548        สัดส่วน    2549       สัดส่วน

  รายได้จากธุรกิจผลิตรายการโทรทัศน์   848,457   96.83%   1,073,287   94.75%   1,184.56   89.22%

  รายได้จากธุรกิจสิ่งพิมพ์             20,012    2.28%    33,401      2.95%    34.73      2.62%

  รายได้จากการผลิตหรือตัดต่อภาพ      -         -        11,167      0.99%    23.07      1.74%

  รายได้จากรับจ้างผลิตภาพยนตร์                                               67.07      5.05%

  รายได้อื่น                       7,798     0.89%    14,906      1.32%    18.19      1.37%

  รวมรายได้                      876,266   100%     1,132,762   100%     1,327.63   100%
  ----------------------------- --------- -------- ----------- -------- ---------- --------

หมายเหตุ:

-   รายได้อื่น ได้แก่ รายได้จากการจัดกิจกรรมพิเศษ การจำหน่ายลิขสิทธิ์ และดอกเบี้ยรับ

-   บริษัทฯเริ่มดำเนินธุรกิจเกี่ยวกับภาพยนตร์เมื่อปลายปี 2548

2.4 เป้าหมายการดำเนินธุรกิจ

บริษัทฯ มีเป้าหมายที่จะเป็นผู้นำในธุรกิจผลิตรายการโทรทัศน์
ด้านการสร้างสรรค์รายการโทรทัศน์คุณภาพที่ให้ทั้งสาระและความบันเทิงแก่ผู้ชมรายการโทรทัศน์ทุกกลุ่ม
โดยมุ่งเน้นการสร้างสรรค์รายการโทรทัศน์ขึ้นเอง
เพื่อเผยแพร่ความเป็นไทยและเพื่อเป็นทรัพย์สินทางปัญญาของบริษัทฯ
บริษัทฯมีแผนที่จะขยายธุรกิจและสร้างรายได้จากการบริหารลิขสิทธิ์
ซึ่งเป็นทรัพย์สินทางปัญญาของบริษัทฯในรูปแบบต่างๆ เช่น
การจำหน่ายลิขสิทธิ์รูปแบบรายการโทรทัศน์ การจำหน่ายลิขสิทธิ์ผลงานรายการโทรทัศน์ของบริษัทฯ
นอกจากนี้การดำเนินธุรกิจของบริษัทในเครือซึ่งเป็นธุรกิจที่เกี่ยวข้องกัน
และสนับสนุนกิจการเพื่อเป็นการส่งเสริมผลงาน ชื่อเสียง และเพิ่มช่องทางรายได้ของบริษัทฯ
อีกด้วย